Nu styrtdykker prisen på lithium

I slutningen af sidste år toppede prisen på metallet lithium, der er en væsentlig komponent i eksempelvis elbilbatterier. I midten af november kostede en ton lithium knapt 600.000 kroner. Siden er prisen bare gået en vej – nedad og p.t. koster et ton omkring 175.000 kroner.

Det er primært det stigende salg af elbiler, der er skyld i, at efterspørgslen efter lithium er steget de seneste år. Og dermed prisen. I slutningen af 2021 eksplodere den – og toppede først i november 2022. Alligevel vil det nye prisfald på lithium næppe komme til at påvirke prisen på elbiler, skriver The Economist.

Det markante prisfald på metallet skyldes ifølge avisen flere faktorer. Ikke mindst en faldende efterspørgsel efter elbiler på det vigtige kinesiske marked i takt med, at elbilstøtten er blevet skruet ned. Men også at flere store bilproducenter sagde, at de havde “sikret forsyningen” sidste år, hvor priserne var høje.

Læs mere: Lithium-mangel truer prisen på elbiler.

Prisudviklingen på lithium de seneste fem år.

Samtidig åbnes der nye lithiumminer i blandt andet Australien og Chile, hvilket påvirket udbuddet. I øjeblikket ser det stadig ud til, at minerne vil være rentable på trods af faldende lithiumpriser.

Det er usandsynligt, at de falende råvarepriser vil betyde billigere elbiler. Det vil tage flere måneder, før lavere lithiumpriser kommer batteriproducenterne til gode, hvorefter priserne teoretisk kan stige igen.

Nu styrtdykker prisen på lithium